Lav et referat af nedenstående tekst:

Tekst:
Den nordjyske forsikringskoncern, som består af Himmerland Forsikring og Concordia Forsikring kom ud af første halvår 2021 med et samlet overskud på 68,5 millioner kroner, hvor det tilsvarende koncernresultat i 2020 var på -1,3 millioner kroner. Af overskuddet på 68,5 millioner kroner stammer 41,1 millioner kroner fra selve den forsikringsmæssige del af forretningen. Det er en betydelig fremgang i forhold til første halvår 2020, da overskuddet fra den forsikringsmæssige del af forretningen var på 16,1 millioner kroner. Administrerende direktør Ole Færch glæder sig over den fortsatte positive udvikling, som koncernen oplever. - Den er et resultat af mange års vedholdende indsats med fokus på at levere optimale forsikringsløsninger og ikke mindst den store indsats medarbejderne har ydet for at opretholde et højt kundeserviceniveau – også under den lange covid-19 pandemi, siger Ole Færch. Han tilføjer, at medarbejdernes indsats på kundeservicen blandt andet afspejler sig i, at både Himmerland Forsikring og Concordia Forsikring, der også er en del af koncernen, ligger i den gode ende af forsikringsbranchens Top-10 på Trustpilot. Positivt aktiemarked Himmerland Forsikrings fremgang gælder også på de finansielle poster, blandt andet fordi aktiemarkedet har udviklet sig positivt. I 2020 røg aktiekurserne generelt i kælderen som følge af corona-pandemien. Den udvikling er vendt i første halvår af 2021, og det har smittet positivt af på forsikringskoncernens resultat, lige såvel som det har været tilfældet i halvårsregnskaber for nordjyske pengeinstitutter som Sparekassen Vendsyssel og Spar Nord.

Referat:
Der er fine takter og tal i Himmerland Forsikrings halvårsregnskab, som netop er offentliggjort. Indtjeningen er gået markant frem i forhold til det corona-plagede 2020, og den nordjyske forsikringskoncern kan nu også betegnes som et milliardforetagende, eftersom egenkapitalen efter første halvår af 2021 er på godt en milliard kroner.